

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

Nota de Premsa - 19 desembre 2016

La 38a edició de la Marxa Beret més popular obre inscripcions

**El cap de setmana del 4 i 5 febrer 2017 Baqueira Beret serà la seu de la 38a edició de la marxa popular d'esquí de fons més multitudinària d'Espanya que supera els 1.000 participants en cada edició.**

**La històrica cursa d'esquí de fons, que es disputarà al Pla de Beret en les distàncies de 10, 21 i 42 quilòmetres, forma part del Circuit de Carreres Populars FIS (categoria ML) i ha entrat en el calendari de Copa d'Espanya RFEDI .**

Durant el primer cap de setmana de febrer, l'estació de la Val d'Aran i Valls d'Àneu rebrà la 38a Marxa Beret que segueix en el calendari del Circuit de Carreres Populars d'esquí de fons (categoria ML) de la Federació Internacional de esquí (FIS) i per primera vegada ha entrat en a formar part de la Copa Espanya del calendari de la Reial Federació Espanyola Esports d'Hivern (RFEDI).

**Internacional i familiar alhora**

La temporada passada la prova va ser el Campionat Europeu de Maratons Populars Euroloppet de la FIS i es van congregar al voltant de 1200 fondistes al Pla de Beret. Un 40% dels quals procedents dels països nòrdics, Alemanya, Àustria, Holanda o Itàlia, van participar en la 37a edició de la Marxa Beret. L'impuls internacional de l'esdeveniment va permetre consolidar la marxa tant per a esportistes d'alt nivell però també populars, tant nacionals com europeus, i també per a famílies que volen gaudir d'aquesta festa de l'esquí de fons.

La Marxa Beret està organitzada pel Conselh Generau d'Aran, Baqueira Beret i l'ajuntament de Naut Aran. Compta amb la col·laboració de: Associacion Volentaris Val d'Aran, Foment Torisme Val d'Aran, Diputació de Lleida, Ajuntament de Vielha e Mijaran, Pompièrs d'Aran, Aran Salut, Mossos d'Esquadra, INS d'Aran, a més de la Reial Federació Espanyola Esports d'Hivern (RFEDI), la Federació Catalana d'Esports d'Hivern (FCEH) i els diferents patrocinadors.

Els guanyadors de l'anterior edició van ser Imanol Rojo, de l'equip d'esquí de fons de RFEDI, que entrena molt sovint a la Val d'Aran, i la fondista francesa Marielle Bigot que ja s'havia imposat en edicions anteriors. L'espanyol va guanyar també la prova de 30km skating de la Euroloppet i en els 42km clàssic va marcar un temps de 2h i 25 ', i d'aquesta manera es va fer amb el Campionat d'Europa de Maratons d'Esquí per haver aconseguit el còmput dels dos millors temps de les dues proves de llarga distància, la prova de 30km skating i la de 42km clàssic.

**Programa del cap de setmana**

Dissabte 4 febrer 2017: se celebrarà una demostració en la modalitat lliure (patinador) de l'espectacular Sprint Salomon. Aquesta prova, que es desenvoluparà a la població d'Arties amb una distància de 1,5 quilòmetres, tindrà la sortida a les 16:00 hores.

La participació estarà limitada a 32 homes i 16 dones que, per inscriures'hi, hauran d'enviar la seva sol·licitud al correu electrònic de l'organització [secretariamberet@gmail.com](mailto:secretariamberet@gmail.com) abans del dia 2 de febrer de 2017. El repartiment de premis es farà el mateix dissabte a la casa d'Acollida a les 19 hores, abans de la presentació de la 38a Marxa Beret.

Diumenge 5 febrer 2017: 38a Marxa Beret a partir de les 10:00 del matí. Es realitzarà al Pla de Beret, als traçats de 42, 21 i 10 quilòmetres amb una sortida simultània. Únicament es permetrà la tècnica clàssica.

Podran participar en les dues distàncies llargues els homes i dones nascuts l'any 1999 i anteriors. La prova de 10 km. Es considera promocional i per tant està oberta a tothom.

A les 13:30 es realitzarà el repartiment de premis en el mateix circuit amb la cerimònia de cloenda a les 14:00.

**Inscripcions únicament a través del web**

En aquesta edició de la Marxa Beret, només és possible fer les inscripcions a través de la nova web, que ja està activa, en les dates assenyalades, o en persona al Poliesportiu de Salardú (Casa d'Acollida) el dia abans de la prova , on a més s'haurà de presentar la documentació corresponent i recollir el dorsal i els obsequis.

Es podran realitzar les inscripcions a través d'Internet des del dijous 1 desembre 2016 fins al dijous 2 de febrer de 2017 a la nova pàgina web de la Marxa Beret (http://www.marxaberet.com)

Els participants de club, amb llicència nacional de corredor o codi FIS, hauran de fer també totes les inscripcions a través de la plataforma d'inscripció de la pàgina web de la Marxa Beret.

Més informació: [www.marxaberet.com](http://www.marxaberet.com/)

**Més informació:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret